  Майя Бывальцева Удмуртиысь эмъюртъёсысь стационаръёсын коронавирусэн но пневмониен висисьёс понна койкаослэн лыдзы 3 сюрс кыкозь вуттэмын. Со сярысь элькунысь тазалыкез утёнъя министерстволэн пресс-службаез ивортӥз. Та дыре висисьёсты 14 ковид-центръёсын но ковид-ёзэтъёсын эмъяло Ижысь 6 номеро кар эмъюртлэн Труд урамысь стационараз но нылпиослы паласькись всиёнъёсъя ёзэтаз али 377 адями эмъяське. Шуркынмонысен коронавирусэн висисьёсты Ленин нимо ульчаысь стационарын кутыны кутскозы. Оглом куинь юртъёсын 900 койка луоз. 29-тӥ коньывуонлы стационаръёсын 449 койкаос буш Со сяна, стационарысь лэзем пациентъёс понна огдырлы возён пунктъёсын 200 койкаос дасямын. Али отын 38 адями эмъяськонзэ азьланьтэ. Та дыре коронавирус инфекциен черламъёсты куто: - Паласькись висёнъёсъя элькун эмъяськонниын; - Дэри ёрос эмъяськонниын; - Ижкарысь 2 номеро эмъяськонниын; - Ижкарысь 8 номеро эмъяськонниын; - Ижкарысь 5 номеро нылпи ваён юртын; - Ижкарысь 6 номеро эмъяськонниын; - Нылпиослы элькун эмъяськонниын (ковид-койкаос); - Воткаысь кар эмъяськонниын (ковид-ёзэт); - Вотка ёрос эмъяськонниын (ковид-ёзэт); - Глазкарысь ёроскуспо эмъяськонниын (ковид-ёзэт); - Сарапулысь кар эмъяськонниын (ковид-ёзэт); - Кияса ёрос эмъяськонниын (ковид-ёзэт); - Можга ёрос эмъяськонниын (ковид-ёзэт); - Балезино ёрос эмъяськонниын (ковид-ёзэт). Тодэ вайытом, 22-тӥ коньывуонысен Удмуртиын коронавирус инфекцилы эскерон ужъёс нуись сизьым кун лабораториос борды эшшо куинь частной лабораториос итӥськизы. Тегъёс: Тазалык Ижкар Удмуртия коронавирус Тазалыкезутёнъяминистерство эмъяськонниос  